reise Archives - Page 4 of 4 - Funkygine
Dag en på jentetur
NÅ koser jeg meg. Ikke bare litt, men veldig!♥
Stockholm er virkelig helt nydelig og været… været er bare magisk! Skyfrihimmel og stekende varme.
Vi landet klokken 08.30 i går morges og klokken 09.15 var vi på hotellet. Vi var litt redde for at hotellet lå usentralt til. Er ikke så lett å booke hotell når man ikke er kjent i det hele tatt.
Mornington hotell lå heldigvis perfekt plassert, gangavstand til det meste. Hyggelig område og koselige caféer i nærheten.
Etter å ha fått en meget detaljert og oversiktlig beskrivelse av Stockholm i resepsjonen, la vi ut på byvandring. At den søte svensken på hotellet var super hyggelig og hjelpsom var det ingen tvil om, men det var ikke før litt senere på dagen at vi begynte å se et mønster.
Alle, seriøst alle, vi har snakket med enten det har vært i butikker, cafeer eller på gaten har vært så ufattelig imøtekommende og serivceminded. Til tider har vi lurt på om de tuller med oss, men neida. De er rett og slett bare et elskverdig folkeslag.
Tror neppe noen tenker det om Nordmenn, at vi er helt utrolig kjekke og greie… vi har nok litt å lære der 😉